text: Un maridatge de vins dona el tret de sortida avui a la festa major de Vilatenim - Empordà
  Un maridatge de vins dona el tret de sortida avui a la festa major de Vilatenim
  Demà es farà el relleu del nou pubillatge 2019 i dissabte es celebrarà el Campionat d'Engrunar blat de moro
  JORDI CALLOL 22.08.2019 | 10:04
  A partir d'avui dijous i fins aquest diumenge Vilatenim celebra la seva festa major. Avui a dos-quarts de nou de la nit tindrà lloc un maridatge de vins al pati del Consell Municipal de Vilatenim. Aquesta activitat és de pagament, pels socis costa 10€ i pels que no en siguin 12€.
  El dia següent a dos-quarts de nou es farà el comiat del pubillatge 2018 i proclamarà el nou pubillatge d'aquest any, i a dos-quarts de deu es farà el sopar d'estiu (del qual se'n van tancar les inscripcions ahir). En acabat hi haurà música i servei de bar.
  El dissabte a les sis de la tarda es farà el Campionat d'Engrunar blat de moro 2019 i a les onze de la nit es podrà gaudir de ball amb Pep i Ma José. Per acabar la festa, l'últim dia, a les dotze del migdia es celebrarà l'ofici solemne i tot seguit hi haurà sardanes amb La Cobla Els Rossinyolets. A les sis del vespre, el Grup de Veus de Parlavà oferirà una cantada d'havaneres que clourà la festivitat.